
Ministru kabineta sēdes protokollēmums

Informatīvais ziņojums "Par Sociālā klimata fonda plāna 2026.-2032. gadam ieviešanai nepieciešamajiem finanšu un administratīvajiem resursiem"

· 1. Pieņemt zināšanai iesniegto informatīvo ziņojumu. 
· 2. Atbalstīt Sociālā klimata fonda plāna 2026.-2032. gadam (turpmāk – plāns) tehniskās palīdzības finansējumu 15 425 320 euro apmērā, tai skaitā Sociālā klimata fonda finansējums 11 568 990 euro apmērā un valsts budžeta līdzfinansējums 3 856 330 euro apmērā, un tā sadalījumu starp plāna īstenošanā iesaistītajām institūcijām atbilstoši informatīvajā ziņojuma VI. sadaļas 5. tabulā sniegtajai informācijai.
· 3. Atļaut plāna īstenošanā iesaistītajām institūcijām plāna tehniskās palīdzības finansējumu atbilstoši informatīvā ziņojuma VI. sadaļas 5. tabulā noteiktajam apmēram no 2026.gada līdz 2032.gadam pieprasīt no 74.resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Atbilstoši informatīvā ziņojuma 44.punktā noteiktajam sabiedrībai ar ierobežotu atbildību “Vides investīciju fonds” nepieciešamo finansējumu pieprasa Klimata un enerģētikas ministrija, publisko tiesību līguma ietvaros to piešķirot sabiedrībai ar ierobežotu atbildību “Vides investīciju fonds”.  
· 4. Ja Sociālā klimata fonda finansējuma apjoms tiek samazināts, piemērojot Eiropas Parlamenta un Padomes 2023. gada 10. maija Regulas (ES) 2023/955, ar ko izveido Sociālo klimata fondu un groza Regulu (ES) 2021/1060, 10. panta 1. punkta 3.daļas nosacījumu, Klimata un enerģētikas ministrijai sagatavot un klimata un enerģētikas ministram noteiktā kārtībā līdz 2026.gada 1.novembrim iesniegt izskatīšanai Ministru kabinetā tehniskās palīdzības finansējuma pārdali atbilstoši informatīvā ziņojuma VII. sadaļā noteiktajam, precizējot finansējuma apmēru un sadalījumu starp plāna īstenošanā iesaistītajām institūcijām.
· 5. Pieņemt zināšanai, ka plāna īstenošanas nodrošināšanai plāna īstenošanā iesaistītajām institūcijām laikposmā no 2026.gada 1.janvāra līdz 2032.gada 31.decembrim kopā nepieciešamas 52,25  amata slodzes. Noteikt, ka no 2026.gada 1.janvāra līdz 2032.gada 31.decembrim plāna īstenošanā iesaistītās institūcijās izveido papildu jaunas terminētas amata vietas: Klimata un enerģētikas ministrijā – 11,5 amata vietas, Ekonomikas ministrijā – 1,5 amata vietas, Veselības ministrijā – 2 amata vietas.
· 6. Klimata un enerģētikas ministrijai sagatavot un klimata un enerģētikas ministram noteiktā kārtībā līdz 2026.gada 30.jūnijam iesniegt Ministru kabineta rīkojuma projektu par atļauju publiskas personas kapitālsabiedrībai sabiedrība ar ierobežotu atbildību “Vides investīciju fonds”, kurā valsts kapitāla daļu turētājs ir Klimata un enerģētikas ministrija, nepiemērot noteiktos izdevumu ierobežojumus attiecībā uz izmaksām, kas saistītas ar plāna īstenošanai nepieciešamo amata vietu nodrošināšanu, kā arī ar plāna investīciju ietvaros izveidoto risinājumu un pakalpojumu uzturēšanu, pamatojoties uz likuma “Par valsts budžetu 2026. gadam un budžeta ietvaru 2026., 2027. un 2028. gadam” 83. panta izņēmumu.
· 7. Ja tiek izdots Eiropas Komisijas lēmums ar negatīvu novērtējumu par Latvijas iesniegto plānu, Klimata un enerģētikas ministrijai nekavējoties sagatavot un klimata un enerģētikas ministram noteiktā kārtībā iesniegt izskatīšanai Ministru kabinetā informatīvo ziņojumu par priekšlikumiem turpmākai rīcībai saistībā ar veiktajām izmaksām plāna tehniskās palīdzības īstenošanā, kā arī nekavējoties informēt plāna īstenošanā iesaistītās institūcijas par plāna tehniskās palīdzības pasākuma īstenošanas pārtraukšanu.

